# Joxe Luix Treku

Joxe Luix Treku Lertxundi (Lezo, 1949ko martxoaren 5a) euskal abeslaria da, Oskarbi taldeko sortzailea eta kidea 1966tik izanik euskal kantagintza berrian dihardu, eta Ez Dok Amairuko kide izan zen.
Joxeluix Treku, Jose Luis Treku, Joxelu Treku edo Treku izenekin ere ezaguna da. Iñaki Maritxalar eta Trekuren artean eman diote segida eta lotura Oskarbiren 50 urte pasatxoko bide luzeari. Iñaki musika atalean aritu da gehienetan, sorkuntzan, gitarraren aldamenean; Treku, aldiz, kantaldiak gauzatzen, hitzak moldatzen eta taldearen antolatzaile eta ekoizle-lanetan. Taldearen norabidea eta euskaltasuna babesten biek alde berean izan dira beti.
Tenore joerako ahotsa du. Taldeko zenbait arotan baxuak eta duoak ere egin izan ditu. Normalean melodia egiten du. Oskarbiko kantuen zenbait hitzen egilea eta kantaldietan aurkezlea izaten da.

## Biografia

Don Bosco ikastetxean egin zituen Maisutza Industrialeko ikasketak, 55 urteetan Lezon bizi izan da eta azkeneko urteak Oiartzunen egin ditu. Txikitatik hasi zen kantuan, lehen Lezoko elizako koruan eta gero Don Bosco ikastetxeko Eskolanian. Eskolania desegin zenean Oskarbiren sortzaileetako bat izan zen eta harrezkero bertan darrai 50 urte pasatxo.
Ogibidez Lezoko Industrial Salvan egin zituen 23 urte muntatzaile lanetan, eta horietatik hamabost urte langileen ordezkari sindikalean. Beste hogei bat urtean ELA sindikatuko pertsonalean izan da ardura eta atal anitzetan.
Lanean erretiroa hartutakoan, azken urteetan Oskarbiri dedikazio handiagoa eskaini dio, berak dioenez: lan arautua utziz gero Oskarbi taldeko liberatua da.

## Diskografia

Honako 12 album hauek argitaratu dituzte:
* Oskarbi (1969, Herri Gogoa)
* Abesti zaharrak eta berriak (1970, Herri Gogoa)
* Eskutari (1972, Herri Gogoa)
* Olentzero (1976, Herri Gogoa)
* Hitz urri batzuk (1976, Herri Gogoa)
* Euskara eta txakolina (1979, Elkar)
* Esperantzari leiho bat: antologia 1966-2004 (2004, Elkar)
* ... CD bikoitza izan zen zazpigarren hori
* Olentzero (2008, Elkar)
* Xirimiri (2012, Elkar) Herri kantak eta kantu berriak tartekatuta agertzen dira, baina herri kanta gehienak ere inoiz grabatu gabeak dira. Kantu berrien artean, Jose Luis Treku, Xabier Lete eta Bitoriano Gandiagaren poemetan oinarritutakoak daude: Xirimiri, Gabon hitzak eta Kuku hurrenez hurren.
* Mendira naiz (2016, Elkar)
* Kantua zuei (2021, Elkar)
* Lekuona, Aizkorreta eta Alonso
* Joxe Luix Treku
* Iñaki Maritxalar
* Gontzal Iñarra flautan.

## Liburuak

* Doinu zaharren haritik euskal kantu berriaren bidean : (Oskarbi taldea 1966-2017). Ba Dok Oskarbi Musika Elkartea, 2017 ISBN 978-84-697-3146-8.

## Erreferentziak

* Edukiaren zati bat «Joxe Luix Treku» artikulutik hartua da. Artikulu hark Gontzal Agote du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.
* 1 2 3 4 5 6 7 Treku, Joxelu. (2017). Doinu zaharren haritik euskal kantu berriaren bidean : (Oskarbi taldea 1966-2017) /. Ba Dok Oskarbi Musika Elkartea, ISBN 978-84-697-3146-8. (Noiz kontsultatua: 2024-07-08).
* ↑ «Oskarbi» www.badok.eus (Noiz kontsultatua: 2024-07-09).
* 1 2 Apaolaza Avila, Urko. (2020-11-08). «Iluntasunaren aurrean, kantuaren arnasa» Argia (Noiz kontsultatua: 2024-04-23).
* ↑ Anbune. (2024-11-27). Euskal kantarien bizipenak-AHOTS HARIAK (2) (Kontzertua-Tolosa, 2024-11- 20) (25'00). (Noiz kontsultatua: 2024-11-28).
* ↑ «Oskarbi» www.badok.eus (Noiz kontsultatua: 2024-07-09).
* ↑ Zabala, Juan Luis. «Oskarbik kantu berriekin osatutako diskoa plazaratu du» Berria (Noiz kontsultatua: 2019-10-20).

## Ikus, gainera

* Euskal Musika garaikidea
* Euskal Musika tradizionala
* Luis Romero Eskamendi
* Androkanto
* Esperantzari leiho bat
* Marinela
* Mendira naiz
* Soin berriko koplak

## Kanpo estekak

* Euskal kantarien bizipenak-AHOTS HARIAK (2) (Kontzertua-Tolosa, 2024-11- 20) (25'00). Anbune. Youtube (2024-11-27)
* Euskal kantarien bizipenak-AHOTS HARIAK (1) (Kontzertua-Tolosa, 2024-11- 20) (31'20''). Anbune. Youtube (2024-11-27)
* Androkanto abestia entzun. 10. kantua Kantua Zuei albumean (badok.eus)
* Esperantzari Leiho bat abestia entzun. 13. kantua Kantua Zuei albumean (badok.eus)
* Marinela abestia entzun. 11. kantua Kantua Zuei albumean (badok.eus)
* Mendira naiz abestia entzun. 12. kantua Kantua Zuei albumean (badok.eus)
* Soin berriko koplak abestia entzun. 7. kantua Kantua Zuei albumean (badok.eus)
* Androkanto abestia entzun. Oskarbi: gaia, Youtube
* Esperantzari leiho bat abestia. Oskarbi: gaia, Youtube
* Marinela abestia entzun. Oskarbi: gaia, Youtube
* Mendira naiz abestia entzun. Oskarbi: gaia, Youtube
* Soin berriko koplak abestia entzun. Oskarbi: gaia, Youtube
* Datuak: Q126689858